open-index/open-wikipedia-markdown huggingface dataset:
பாலாறு

thumb|right|நந்தி மலையில் பாலாறு உற்பத்தியாகும் இடம்

**பாலாறு** (*Palar River*) தென்னிந்திய விவசாயத்தின் தாய் ஆறாக விவசாயிகளால் சொல்லப்படுகிறது. இது கர்நாடக மாநிலத்தின் கோலார் மாவட்டத்திலுள்ள நந்தி மலையில் உற்பத்தியாகிறது. கர்நாடகத்தில் 93 கி.மீ.. தொலைவும், ஆந்திரப்பிரதேசத்தில் 33 கி.மீ.. தொலைவும் தமிழகத்தில் 222 கி.மீ.. தொலைவும் பாய்ந்து சென்னைக்கு தெற்கே 100 கி.மீ.. தொலைவிலுள்ள வாயலூர் என்னுமிடத்தில் வங்காள விரிகுடாவில் கலக்கிறது . இதற்கு மொத்தமாக ஏழு துணையாறுகள் உள்ளன அவற்றில் செய்யாறு, நீவா ஆறு ஆகியவை முதன்மையானவையாகும். வாணியம்பாடி, ஆம்பூர், பள்ளிகொண்டா, மேல்மொணவூர், வேலூர்,  ஆற்காடு, வாலாஜாபேட்டை, காஞ்சிபுரம், செங்கல்பட்டு ஆகியவை இவ்வாற்றின் கரையில் அமைந்துள்ளன.

## அணை
ஆந்திரப்பிரதேச அரசு குப்பத்துக்கு அருகிலுள்ள கணேசபுரத்தில் பாலாற்றின் குறுக்கே பாசன அணை கட்ட திட்டமிட்டுள்ளதற்கு தமிழகம் எதிர்ப்பு தெரிவித்துள்ளது. தமிழகத்தின் வட மாவட்டங்களான வேலூர், காஞ்சிபுரம், திருவண்ணாமலை, திருவள்ளூர், சென்னை ஆகியவை பாலாறினால் பயன்பெறுகின்றன.

பாலாறு ஆண்டு முழுவதும் நீர் ஓடும் வற்றாத ஆறு. பருவ காலங்களில் பெய்யும் மழையே இதன் நீர் ஆதாரம் ஆகும். கணேசபுரத்தில் கட்டத் திட்டமிடப்பட்டுள்ள பாசன அணை தமிழகத்திற்கு வரும் ஆற்றின் நீரை பெருமளவில் தடுத்துவிடும் என தமிழக அரசு கருதுகிறது. மேலும் பருவ மழை பொய்க்கும் காலங்களிலும் குறைவான மழைப்பொழிவு உள்ள காலங்களிலும் இந்த அணை தமிழகத்திற்கு வரும் நீரை முழுவதும் தடுத்துவிடும் என தமிழகம் அச்சப்படுவதால் இத்திட்டத்திற்கு எதிர்ப்பு தெரிவிக்கிறது.

அப்போதய தமிழக முதல்வர் செயலலிதா இந்த அணை கட்டும் திட்டத்திற்கு எதிர்ப்பு தெரிவித்தார். பாலாறு மாநிலங்களுக்கிடையே ஓடும் ஆறு என்பதால் அட்டவணை அ -வில் 1892 ஆண்டின் ஒப்பந்தம் இணைக்கப்பட்டுள்ளது என்றும் ஒப்பந்தத்தின் உட்பிரிவின் படி மேல் பாசன மாநிலங்கள் கீழ் பாசன மாநிலங்களின் அனுமதியின்றி ஆற்றின் குறுக்கே புதிய அணைகளையோ அல்லது ஆற்றின் நீரை திருப்பும், தடுக்கும், சேமிக்கும் எந்த விதமான கட்டுமானங்களையோ கட்டக் கூடாது என்று குறிப்பிடப்பட்டுள்ளதை எடுத்துக்காட்டினார்.

## தனித்துவம்
1963 ஆம் ஆண்டு துவங்கப்பட்டு 1997 ஆம் ஆண்டு கட்டி முடிக்கப்பட்ட கலிபோர்னியா நீர்பாதையைப்போல் இவ்வாறானது இயற்கையாகவே கால்வாயாகவும், மற்றும்  நீர்தேக்கமாகவும் அமையப்பட்டுள்ளதாக கூறப்படுகிறது.

## விளக்கப்படம்
**என் பெயர் பாலாறு** என்ற விளக்கப்படம் செங்கல்பட்டை சேர்ந்த நீர் உரிமை பாதுகாப்பு குழு தயாரித்தது. சூன் 30, 2008-ல் இது வெளியிடப்பட்டது.  85 நிமிடங்கள் ஓடும் இது பாலாறு கர்நாடகத்தில் உற்பத்தியாகும் இடத்திலிருந்து அது வங்காள விரிகுடாவில் கலக்கும் வரை உள்ள நிலைகளை காட்டுகிறது. மணல் அள்ளுதல் மற்றும் தொழிலகங்களின் கழிவுகள் வட தமிழகத்தின் முதன்மையான குடிநீர் ஆதாரமான பாலாற்றை எவ்வாறு பாழாக்குகிறது என்பதை சொல்கிறது.

## மேற்கோள்கள்


பகுப்பு:தமிழக ஆறுகள்
பகுப்பு:கர்நாடக ஆறுகள்
பகுப்பு:ஆந்திர ஆறுகள்
அமீதா பானு பேகம்

[right|200px|thumb|அமீதா பானு பேகத்தினால் கட்டுவிக்கப்பட்ட [உமாயூனின் சமாதி. 1562 ல் அவரும் இங்கேயே அடக்கம் செய்யப்பட்டார்.]]
right|thumb|200px|உமாயூனின் சமாதிக் கட்டிடத்தில் பிற முகலாய அரச குடும்பத்தினரின் கல்லறைகளுடன் காணப்படும் அமீதா பானு பேகத்தின் கல்லறை.
**அமீதா பானு பேகம்** (*Hamida Banu Begum*) (1527-1604) இரண்டாவது முகலாயப் பேரரசர் உமாயூனின் மனைவிகளில் ஒருவரும், பேரரசர் அக்பரின் தாயும் ஆவார். தில்லியில் உள்ள புகழ் பெற்ற உமாயூனின் சமாதி இவரால் கட்டுவிக்கப்பட்டது. 1562 ல் தொடங்கி அடுத்த எட்டு ஆண்டுகள் முயன்று அதனை நிறைவேற்றினார்.

## வரலாறு
அமீதா பானு பேகம் 1527 ஆம் ஆண்டு, பாரசீகத்தைச் சேர்ந்த சியா முசுலிமான சேக் அலி அக்பர் ஜாமி என்பவருக்கு மகளாகப் பிறந்தார். அலி அக்பர் ஜாமி, முதலாவது முகலாயப் பேரரசரான பாபரின் கடைசி மகனான மிர்சா இன்டலின் நண்பரும் குருவும் ஆவார். அமீதா பானுவின் தாயார் மா அஃப்ராசு பேகம். இவர் அலி அக்பர் ஜாமியை சிந்தில் உள்ள பாத் என்னும் இடத்தில் மணந்து கொண்டார். 

உமாயூனின் தந்தையின் இன்னொரு மனைவியான தில்தார் பேகம் அளித்த விருந்தொன்றில், அமீதா பேகம் முதன் முதலாக உமாயூனைச் சந்தித்தார். அப்போது அவருக்கு 13 வயது. சேர் சா சூரியின் படையெடுப்பின் காரணமாக நாட்டை விட்டு வெளியேறிய உமாயூன் நாடுகடந்து வாழ்ந்து வந்தார். தொடக்கத்தில் உமாயூனைச் சந்திக்க அமீதா பேகம் மறுத்தாலும், தில்தார் பேகத்தின் வற்புறுத்தலினால் உமாயூனை மணந்து கொள்ள அவர் சம்மதித்தார். நல்ல சோதிட அறிவு பெற்றிருந்த உமாயூனே குறித்த 1541 ஆம் ஆண்டு செப்டெம்பர் மாதம் ஒரு திங்கட்கிழமை நடுப்பகல் நேரத்தில் திருமணம் நடைபெற்றது. இதன் மூலம் அமீதா பானு பேகம், உமாயூனின் இளைய மனைவி ஆனார்.

இரண்டு ஆண்டுகள் கழித்துப் பாலைவனங்களூடாக மேற்கொண்ட கடுமையான பயணத்தின் பின்னர் 1542 ஆம் ஆண்டு ஆகத்து மாதம் 22 ஆம் தேதி உமாயூனும், அமீதா பேகமும் உமர்கோட்டில் இருந்த இராசபுத்திரக் கோட்டைக்கு வந்தனர். அதன் ஆட்சியாளராகிய ராணா பிரசாத் சிங் அவர்களை வரவேற்றார். இங்கே இரண்டு மாதங்களுக்குப் பின்னர் 1542 ஆம் ஆண்டு அக்டோபர் மாதம் 15 ஆம் நாள் அதிகாலை அமீதா பேகம் எதிர்காலப் பேரரசரைப் பெற்றெடுத்தார்.

## மேற்கோள்கள்

## மேலும் படிக்க
* *Humayun-Nama : The History of Humayun* by குல்பதன் பேகம், Tr. by Annette S. Beveridge (1902). New Delhi, Goodword, 2001. .E-book at Packard Institute Excerpts at Columbia Univ.
* 
* 

## வெளி இணைப்புகள்

* ''Humayun Namah'', Chapter 9:..marriage of Hamida-banu Begam and Humayun

பகுப்பு:முகலாய அரச குடும்பத்தினர்
பகுப்பு:1527 பிறப்புகள்
பகுப்பு:அக்பர்
பகுப்பு:இந்திய அரச குடும்பப் பெண்கள்
பகுப்பு:1604 இறப்புகள்
பகுப்பு:இந்திய முஸ்லிம்கள்
தில்லி நுழைவாயில்

**தில்லி நுழைவாயில்** என்பது வரலாற்றுப் புகழ் மிக்கதும், சாசகானாபாத் எனப்படுவதுமான மதிலால் சூழப்பட்ட தில்லி நகரின் தெற்கு வாயில் ஆகும். இது பழைய தில்லியைப் புதுதில்லியுடன் இணைக்கிறது. தற்போது இது நேதாசி சுபாசு சந்திரபோசு சாலையின் முடிவில், தாரியாகஞ்ச் என்னுமிடத்தில் காணப்படுகின்றது. 19 ஆம் நூற்றாண்டின் முற்பகுதியில் கட்டப்பட்டதாகக் கருதப்படும் இந் நுழைவாயில், வடிவமைப்பிலும், கட்டிடக்கலைப் பாணியிலும், 1853 ல் கட்டபட்ட காசுமீரி நுழைவாயில் எனப்படும் வடக்கு நுழைவாயிலை ஒத்தது.

இதற்கு அண்மையிலேயே இன்றைய பகதூர் சா சஃபார் சாலையில், *[[கூனி தர்வாசு]]* (இரத்த வாயில்) உள்ளது. இந்தியக் கிளர்ச்சி 1857 தோல்வியுற்றதை அடுத்து, இங்கு வைத்தே 1857 செப்டெம்பர் 21 ஆம் நாள், பிரித்தானியத் தளபது வில்லியம் ஒட்சன், கடைசி முகலாயப் பேரரசர் பகதூர் சா சஃபாரின் இரண்டு ஆண்மக்களையும் ஒரு பேரப் பிள்ளையையும் சுட்டுக் கொன்றான்.

## மேற்கோள்கள்

பகுப்பு:தில்லி
பகுப்பு:தில்லியின் வரலாறு
இரண்டாம் அக்பர் சா

**இரண்டாம் அக்பர் சா** (1760 - 1837) இந்தியாவை ஆண்ட முகலாயப் பேரரசர்களுள் கடைசிக்கு முந்தியவர் ஆவார். இவர் **மிர்சா அக்பர்** எனவும் அறியப்பட்டவர். இவர் 1806 ஆம் ஆண்டு முதல் 1837 ஆம் ஆண்டு வரை ஆட்சிப் பொறுப்பில் இருந்தார். இவர் பேரரசர் இரண்டாம் சா ஆலத்தின் இரண்டாவது மகனும், கடைசி முகலாயப் பேரரசர் இரண்டாம் பகதூர் சா சஃபாரின் தந்தையும் ஆவார்.

பிரித்தானியக் கிழக்கிந்தியக் கம்பனி ஊடாகப் பிரித்தானியரின் பலம் இந்தியாவில் அதிகரித்து இருந்ததனால், அக்பர் சாவின் உண்மையான அதிகாரம் மிகவும் குறைவாகவே இருந்தது. இவருடைய காலத்தில், 1835 ஆம் ஆண்டு, தன்னை முகலாயப் பேரரசரின் சார்பாளர் என்று கூறிக்கொள்வதை கிழக்கிந்தியக் கம்பனி நிறுத்திக் கொண்டதுடன், பேரரசர் சார்பில் நாணயங்களை வெளியிடுவதையும் நிறுத்திவிட்டது. இது தொடர்பில் கம்பனி வெளியிட்ட நாணயங்களில் இருந்த பாரசீகச் சொற்றொடர்களையும் நீக்கி விட்டது.

இவரது கல்லறை மகுரௌலி என்னும் இடத்தில் 13 ஆம் நூற்றாண்டைச் சேர்ந்த சூஃபி குருவான குதுப்புத்தீன் பக்தியார் காக்கி என்பவரின் தர்காவுக்கு அருகில், சலவைக்கல் கட்டிடம் ஒன்றில், பேரரசர்கள், முதலாம் சா ஆலம் என்றும் அழைக்கப்பட்ட முதலாம் பகதூர் சா, இரண்டாம் சா ஆலம் ஆகியோரின் கல்லறைகளுடன் அமைந்துள்ளது.

## பின் தலைமுறை
பேரரசர் "அக்பர் சா"வுக்கு நான்கு ஆண்மக்கள் இருந்தனர். இவர்களுள் ஒருவரான மிர்சா நாலி என்பர் பேரரசராவார் என எதிர்பார்க்கப்பட்டது ஆனால் இறுதியில் இன்னொரு மகனான பகதூர் சா சஃபார் தனது அறுபதாவது வயதில் பதவிக்கு வந்தார். சிப்பாய்க் கிளர்ச்சி, 1857க்குப் பின்னர் பகதூர் சா பர்மாவிற்கு நாடுகடத்தப்பட்டார். பின் 1862ல் ரங்கூனிலே தனது 87 வயதில் மறைந்தார். பல அரச குடும்பத்தினர் கொல்லப்பட்டனர். மிர்சா நாலி டெல்லியை விட்டுத் தப்பி வங்காளத்துக்கு ஓடினார். இவரும் இவரது ஆண்மக்களும், இரண்டு பெண் பிள்ளைகளும் இவருடனேயே பிரித்தானியருக்குப் பயந்து வாழ்ந்தனர்.

## இவற்றையும் பார்க்கவும்
* முகலாயர்
* பகதூர் சா சஃபார்
* சிப்பாய்க் கிளர்ச்சி 1857
* மிர்சா நாலி
* சலாலுத்தீன் மிர்சா
* மிர்சா சஃபார்

## உசாத்துணைகள்
* The New Cambridge History of India. (இந்தியாவின் புதிய கேம்பிரிட்ச் வரலாறு)
* Akbar Shah's Rule: Coins Of India. ("அக்பர் சா"வின் ஆட்சி: இந்திய நாணயங்கள்)

## வெளியிணைப்புகள்
* ஏற்பட்ட கலகம் பற்றிய தொடரின் எட்டாவது பகுதி - கவாசா அசன் நிசாமி
* பிற்கால முகலாயர் (1707-1858) 

பகுப்பு:முகலாய அரசர்கள்
பகுப்பு:1760 பிறப்புகள்
பகுப்பு:1837 இறப்புகள்
பகுப்பு:சத்னா மாவட்ட நபர்கள்
பகுப்பு:19-ஆம் நூற்றாண்டு இந்திய அரசர்கள்
பகுப்பு:18-ஆம் நூற்றாண்டு இந்திய அரசர்கள்
தேவை

பொருளியல் கருத்துப்படி, ஒரு பண்டத்தை தனக்கு உடைமை ஆக்குவதற்கான விருப்பமும் அதற்குண்டான விலைக்கு பணம் செலுத்த இயலும் நுகர்வோரின் நிலை **தேவை** அல்லது **கேள்வி** (*Demand*) ஆகும். தேவை என்ற சொல் ஒரு பண்டம் அல்லது சேவையை குறிப்பிட்ட நேரத்தில் வாங்குவதற்கான விருப்பம் அல்லது ஆற்றலைக் குறிக்கும். நுகர்வோரின் வருவாயைப் பொருத்து விருப்பத்தின் அளவு மாறக்கூடியது என்றும் தேவையை வரையறுக்கலாம்.

பொருளியல் அறிஞர்கள் தேவையை ஒரு அட்டவணையில் பதித்து, அதை ஒரு வரைபடத்தில் தலைகீழ் (கீழ் நோக்கி வளைந்து செல்) கோடாக (Downward sloping) வரைகின்றனர். இதற்கு தேவைக் கோடு (Demand Curve) என்று பெயர். இத் தலைகீழ் கோடு, விலைக்கும் தேவைக்கும் உள்ள தொடர்பை பிரதிபலிக்கிறது. விலை உயரும்போது தேவை குறையும். இத் தேவைக்கோடு குறைந்து செல் பயன்பாட்டு கோட்டுக்கு (Marginal Utility Curve) இணையானதாகும்.

## மேற்கோள்கள்

பகுப்பு:பொருளியல்
தேவை விதி

**தேவை விதி** (*law of demand*) என்பது பொதுவான நிலமையொன்றில் தேவையைத் தீர்மானிக்கின்ற ஏனைய காரணிகள் மாறாதிருக்கும் போது, விலைக்கும் தேவைத் தொகைக்கும் இடையில் எதிர்க்கணிய தொடர்பு நிலவுவதாகும். அதாவது அந்த பொருளின் விலை குறைந்தால் அதன் தேவை அதிகரிக்கும்.

இந்தத் தேவை விதிக்கு அடிப்படையாக அமைவன:

* குறைந்து செல்லும் எல்லைப்பயன்
* நேர்க்கணிய வருமான விளைவு விதி
* நேர்க்கணிய பதிலீட்டு விளைவு

இவ்விதியை பின்வருமாறு விளக்கலாம்.

ஏனைய நிலைமைகள் மாறாமல் என்று இங்கு குறிப்பிடுவது நுகர்வோரின் வருமானம், சுவை, ஒரு நாட்டின் வியாபார நிலை போன்றவற்றை குறிக்கும்.

**ஒரு தனி நபரின் தேவைப்பட்டியல்**

இப்பட்டியலை நோக்கும் பொழுது பேனாவின் விலை குறைய குறைய தேவை அதிகரிக்கிறது என்பதும் விலை அதிகரிக்க அதிகரிக்க தேவை குறைகிறது என்பது தெளிவாகிறது.

thumb|விலைக்கும் தேவைக்கும் இடையேயுள்ள தொடர்பு
உதாரணமாக விலை ரூ10 இலிருந்து 5 ஆக குறைந்தால்: தேவையின் அளவு 1 டஜனிலிருந்து 2 டஜன்களாக அதிகரிக்கிறது. அதாவது விலை குறைய குறைய தேவை அதிகரிக்கிறது என்பதை காட்டுகிறது. இதன் காரணம் நுகர்வோரின் உண்மை வருமானம் அதிகரிப்பதால் என்பதாகும். அவ்வாறே விலை ரூ2 இலிருந்து 3ஆக உயர்ந்தால் தேவை 5 டஜன்களிருந்து 4 டஜன்களாக குறைகிறது அதாவது விலை அதிகரிக்க அதிகரிக்க தேவை குறைகிறது என்பதை இது காட்டுகிறது.

எனவே தேவை விதி விலைக்கும் தேவைக்கும் இடையேயுள்ள தலை கீழ் தொடர்பினை இது காட்டுகிறது.

## இவற்றையும் பார்க்க
* அளிப்பு விதி
* கிப்பன் பண்டம்

## மேற்கோள்கள்

பகுப்பு:குறும்பொருளியல்
அளிப்பு விதி

சந்தையில், நுகர்வோருக்கு கிடைக்கக் கூடிய ஒரு பண்டம் அல்லது சேவையின் மொத்த அளவு அளிப்பு ஆகும். மற்ற காரணிகள் மாறிலியாக உள்ளபோது, ஒரு பண்டம் அல்லது சேவையின் விலை உயர்ந்தால் அளிப்பு உயரும். மாறாக விலை குறைந்தால் அளிப்பு குறையும். இது பொருளியலில் **அளிப்பு விதி** (*law of supply*) எனப்படும். விலைக்கும் அளிப்பிற்குமுள்ள நேரிடை தொடர்பினை இவ்விதி விளக்குகிறது.

## கணித வரையறை
அளிப்பு விதி பின்வருமாறு கூறப்படலாம்:

:(p - p')(y-y') \geq 0

இங்கு, *y* என்பது *p* என்ற விலையில் வழங்கப்படும் ஓர் அளவு; *y' * என்பது *p' * என்ற விலையின் வழங்கப்படும் ஓர் அளவு.

எடுத்துக்காட்டாக, *p* > *p' * எனில், *y* > *y' *.

## விளக்கம்
இதனை பின்கண்ட பட்டியல் விளக்குகிறது:

விலை ரூ 5 ஆக இருக்கும்பொழுது அளிப்பின் அளவு 1 டஜனாக உள்ளது, விலை 10 ஆக உயரும்பொழுது அளிப்பின் அளவு 20 டஜன்களாக உள்ளது. இது விலை உயர உயர அளிப்பு உயருகிறது என்பதை காட்டுகிறது. காரணம் உற்பத்தியாளர்களுக்கு விலை உயர்ந்தால் இலாபம் அதிகரிக்கும் என்பதால் விலை ரூ30 இலிருந்து 20ஆக குறைந்தால் அளிப்பு 50லிருந்து 40 ஆக குறைகிறது. இது விலை குறைய குறைய அளிப்பு குறைகிறது என்பதை காட்டுகிறது. காரணம் உறபத்தியாளர்கள் குறைந்த விலைக்கு பொருளை விற்கும்பொழுது நட்டம் ஏற்படும்

எனவே விலைக்கும் அளிப்பிற்கும் இடையேயுள்ள நேரிடை தொடர்பினை இவ்வ்விதி விளக்குகிறது.

## இவற்றையும் பார்க்க
*அரசதனியுரிமை
*தேவை விதி
*கேள்வியும் நிரம்பலும்

## மேற்கோள்கள்

பகுப்பு:பொருளியல்
கூட்டுப் பொருள்

thumb|right|கார்பன் இழையினால் நெய்யப்பட்ட துணி

கலப்புருப் பொருட்கள் அல்லது கூட்டுத்திரவியங்கள் என்பது வெவ்வேறு இயற்பியல் மற்றும் வேதியியல் தன்மைகள் கொண்ட இரண்டு அல்லது அதற்கு மேற்பட்ட பொருட்களை பொறியியல் ரீதியில் ஒன்று கலப்பதன் மூலம் பெறப்படும் பொருட்களாகும். குறித்த ஒரு தேவைக்காக மிகச் சரியான இயல்பைக் கொண்ட தனிப்பொருள் கிடைக்காத சந்தர்ப்பங்களில் தேவைக்கேற்றவாறு வேறுபட்ட பொருட்கள் கலக்கப்பட்டு கூட்டுத் திரவியங்கள் தயாரிக்கப்படுகின்றன.

## வரலாற்றில் கூட்டுத் திரவியங்கள்
thumb|right|120px|சிகிரியா ஓவியம் நாகரிகத்தின் தொடக்க காலத்தில் எகிப்திய மக்கள் களிமண்ணினால் செங்கல் செய்து பயன்படுத்தினர். அது வெடிப்பதைத் தவிர்ப்பதற்காக களிமண்ணுடன் வைக்கோல் சேர்த்துப் பயன்படுத்தினர்.".

பண்டைய கட்டிடக் கலைகளில் சுண்ணாம்பு மற்றும் மணல் கொண்டு தயாரிக்கப்பட்ட சுண்ணாம்புச்சாந்து பயன்படுத்தப்பட்டது.
சிகிரியா கல் ஓவியங்களில் களியுடன் தேன் கலந்து தயாரிக்கப்பட்ட சாந்தும் குகை ஓவியங்களை வரைவதில் மலையைத் தயார் செய்வதில் பல்வேறுபட்ட கலவைகளும் பயன்படுத்தப்பட்டன."

## கலப்புருப் பொருள்களின் பயன்பாடு

பாலங்கள், மதகுகள், வீடுகள் ஆகியவற்றை அமைப்பதற்குப் பயன்படும் சீமெந்துச் சாந்து ஒரு கலப்புருப் பொருள் ஆகும். இதிலுள்ள மணல் , இரும்பு சட்டகங்கள் உறுதியையும், சீமெந்து பிணைத்து வைத்திருக்கும் தன்மையையும் வழங்குகிறது.

கதிரை,மேசை, சிற்றலுமாரிகள் முதலானவற்றை அமைக்கப் பயன்படும் 
மென்பலகை.இதில் உறுதி மற்றும் வடிவத்தை வழங்கும் பொருளாக மரத்தூளும் பிணைத்து வைத்திருப்பதற்காக ஒருவகைப் பசையும் பயன்படுத்தப் படுகின்றது.

மின்விளக்குக் கவசம், கதிரை,படகு என்பவற்றைத் தயாரிக்கப் பயன்படும் நார்க்கண்ணடி; மெத்தை தயாரிக்கப் பயன்படும் தென்னம் தும்பு கலந்த மீள்மம் ,வாகனங்களின் பாதுகாப்புக் கண்ணாடி போன்றவை கூட்டுத் திரவியங்களால் ஆனவை ஆகும்.".

## கலப்புருப் பொருட்களின் உள்ளடக்கம்
இயற்கையில் கிடைக்கும் தனிக்கூறை மட்டும் பயன்படுத்தி குறித்த தேவைக்குரிய பொருளைத் தயாரிக்க முடியாத சந்தர்ப்பங்களில் கூட்டுத்திரவியங்களின் தேவை ஏற்பட்டது. இது இருவகையான கூறுகளைக் கொண்டிருக்கும்.
# உறுதியை அதிகரிப்பதற்காகவும் வடிவத்தை வழங்குவதற்குமான கூறு.(Reimnforcement material)
# நிலைநிறுத்துவதற்கும் பிணைத்து வைத்திருப்பதற்குமான தாயப்பதார்த்தம்.(Matrix material) இது பொதுவாக பல்பகுதியப்பதார்த்தமாகக் காணப்படும்.

எ.கா: 
பாதுகாப்புக் கண்ணாடியில் கண்ணாடிப் பொருள் உறுதியை அதிகரிப்பதற்காகவும் பல்பகுதியப் பதார்த்தம் பிணைத்து வைத்திருப்பதற்கும் பயன்படுகிறது.

## கலப்புருப் பொருள்களைப் பாகுபடுத்தல்
கலப்புருப் பொருள்களை பல்வேறு வகைகளில் பாகுபடுத்தலாம்.அவற்றின் கிடைத்தகு தன்மைக்கேற்பவும், கூறுகளின் இயல்புகள் அவற்றின் படையாக்கத்தன்மை என்பவற்றுக்கேற்பவும் பாகுபடுத்த முடியும்.
### இயற்கையான கலப்புருப் பொருட்கள்
மரப்பலகை இயற்கையான கலப்புருப் பொருள் ஆகும். இது உறுதியளிக்கும் கூறாக செலுலோசு நாரையும் பிணைக்கும் பதார்த்தமாக இலிக்னினையும் கொண்டுள்ளது..

என்புகள் உறுதியளிக்கும் கூறாக கல்சியம் பொசுபேற்றையும் பிணைக்கும் பதார்த்தமாக கொலாஜினையும் கொண்டது.". காதுச்சிற்றென்புகள் உறுதியளிக்கும் கூறாக ஐதரொக்சி அயடைட்டையும் பிணைக்கும் பதார்த்தமாக கொலாஜினையும் கொண்டுள்ளது.".

## வெளி இணைப்புகள்

* கலப்புரு பொருள் key concepts 
* Distance learning course in பன்னுருக்கள் மற்றும் கலப்புருக்கள்  
* கலப்புரு Sமற்றும் wich Structure of Minardi F1 Car 
* Teaching support பொருட்கள் for the University of Plymouth கலப்புருக்கள் degree 

## ஆதாரங்கள்

பகுப்பு:பொருட்கள்
ஹுவாங் சியான் புயான்

thumb

**ஹுவாங் சியான் புயான்** (*Huang Xianfan*, சீன மொழி: *黄现璠*; நவம்பர் 13 1899 - ஜனவரி 18 1982) சீன வரலாற்றாளர், மானிடவியலாளர். சுவாங் இனத்தின் முதல் பேராசிரியர். இவர் தற்கால மானிடவியலின் முன்னோடி ஆதலால் சுவாங் மானிடவியலின் தந்தை எனப்படுகிறார்.

## வாழ்க்கைக் குறிப்பு
குவாங்சியில் 1899 இல் பிறந்தவர். இவரின் தந்தை கான் சின்சாங் ஒரு சுவாங் இனத்தைச் சேர்ந்த ஒரு உழவர். 1935 இல் புகழ்பெற்ற "பெய்ஜிங் கற்பி பல்கலைக்கழகத்தில்" மின் வரலாற்றுத் துறையில் கலைமாணிப் பட்டம் பெற்று யப்பானிய டோக்கியோ பல்கலைக்கழகத்தில் பட்டப் பின்படிப்பைத் தொடர்ந்து 1937இல் பட்டத்தைப் பெற்றார். படிப்பை முடித்துக் கொண்டு 1937 இல் சீனா திரும்பி குவாங்சி பல்கலைக்கழகத்தில் மானிடவியல் துறையில் ஆரம்பித்து விரிவுரையாளராக 1940 வரையில் பணியாற்றினார். அதன் பின்னர் 1941 முதல் 1943 வரை சுன் இ சியன் பல்கலைக்கழகத்தில், 1953 முதல் 1982 வரை குவாங்சி கற்பி பல்கலைக்கழகத்தில் பேராசிரியராகப் பணியாற்றினார்.

1957-58களில் வலதுசாரிகளுக்கெதிரான இயக்கத்தின்போது "வலதுசாரி"யென முத்திரை குத்தப்பட்டு, 1961 இல் மன்னிப்பு பெற்றவர். 1978 இல் குற்றங்களிலிருந்து விடுவிக்கப்பட்டவராய் மீண்டும் பொதுவாழ்விலும் மானிடவியல் துறையிலும் தோன்றினார்; சீன இனம் சம்பந்தமான சங்கத்தின் துணைத்தலைவருமானார்.

அவரது ஆய்வுத் துறைகள்: இனத்துவம், இனமுரண்பாடுகள், பண்பாடு, வன்முறையின் மானிடவியல், இனக்குழுமங்களின் வரலாறு, சீனா, யப்பானிய, மற்றும் சுவாங் நபர்கள் போன்றன.

## மேற்கோள்கள்


பகுப்பு:வரலாற்றாளர்கள்
பகுப்பு:சீன வரலாற்றாளர்கள்
பகுப்பு:சீன மானிடவியலாளர்கள்
பகுப்பு:1899 பிறப்புகள்
பகுப்பு:1982 இறப்புகள்
பவய்

**பவாய்** என்ற பெயர் பவாய் ஏரிக்கரையில் அமைந்திருக்கும் இந்து பத்மாவதி அம்மன் கோவிலை ஒட்டி, உள்ளூர் மொழி மராத்தியில் பத்மா ஆய், பத்மா அன்னை என பொருள்படும் சொல்லில் இருந்து இது எழுந்தது.

இந்தப் புறநகர் பெரும் இரநந்தானி கார்டன்சு பூங்காக்களும் புதிய கட்டிடத்தொகுதிகளும் இருப்பிடங்களும் அமைந்து அதிநவீன குடிப்பகுதியாக விளங்குகிறது.

பல்வேறு இனங்கள் மற்றும் நாட்டினரின் வசிப்பிடமாக ஓர் உண்மையான உலகப்பொது குடியிருப்பாக விளங்குகிறது.

பவய் ஏரி தவிர, இங்குள்ள சில முதன்மையான மும்பை அடையாளங்கள்:
* இந்திய தொழில்நுட்பக் கழகம் மும்பை (ஐ.ஐ.டி மும்பை),
* கட்டுமானம், பொறியியல் மற்றும் தயாரிப்பு திரள் லார்சன் & டூப்ரோ குழும நிறுவனங்கள்
* தேசிய தொழிலக பொறியியல் கழகம் (NITIE),
* ஐந்து நட்சத்திர விடுதிகள் : ரோடாசு மற்றும் தி ரெசிடென்சி
* அரசு அலுவலர் குடியிருப்புகள்: வருமானவரி,சுங்கத்துறை,கடலோரப்பாதுகாப்பு படையினர் முதலியோர்
* ஐபிஎசு,மும்பை
* கோபால்சர்மா பள்ளிகள்
* பிராத்மேசு கலாக்சி
* பிரமோத் விகார் விடுதி
* பம்பாய் எசுகாட்டிசு பள்ளி பவாய்
* பன்னாட்டு வணிக பள்ளி (IBS)
* எல் எச் இரநந்தானி மருத்துவமனை
* கலேரியா வணிக வளாகம்
* ஃககோன் கோ கார்ட் மற்றும் நிகழ்ஒளி விளையாட்டுகள்
* பவாய் பிளாசா
* பாப் டேட்சு உணவகம்

பவாயில் அய்யப்பன் கோவில்,சுவாமி நாராயண் கோவில்,பஞ்ச் குதிர் கோவில்,சீக்கிய குருத்வாரா,இரு மாதாக்கோவில்கள் மற்றும் ஓர் மசூதி உள்ளன.

பவாய் பகுதி கடந்த பத்தாண்டுகளில் பெரிதும் வளர்ந்து மும்பையின் கிழக்கு புறநகர் பகுதிகளுக்கு குடியிருப்பு,வணிக மற்றும் சிறுவணிக மையமாக விளங்குகிறது.இங்கு நிலவும் சாலை போக்குவரத்து ஊர்தல்கள் அண்மைக்கால செய்திகளில் அதிகம் அடிபடும் நிகழ்வாகும்.

உள்ளூர் செய்தியிதழ் பிளானெட் பவாய்  அண்மைய செய்திகளையும் மேம்பாடுகளையும் வெளியிடுகிறது.

சோகேசுவரி-விக்ரோலி இணைப்பு(JVL) சாலையின் பகுதி இப்புறநகர் வழியே செல்கையில் 'ஆதி சங்கராச்சார்யா மார்க்' என வழங்கப்படுகிறது.

### குடியிருப்பு வளாகங்கள்
* இரநந்தானி கார்டன்சு
* ராகேசா விகார் சாந்திவாலி பண்ணை சாலையை விலகி
* சல் வாயு விகார் வளாகம், இரநந்தானி அடுத்து(ஒரு MHADA திட்டம்)
* சன்சிடி வளாகம் : (நெப்ட்யூன், சூபிடர், மெர்குரி, வீனசு, ப்ளூட்டோ மற்றும் மார்சு கட்டிடங்களை கொண்டது..காந்திநகர் மேம்பாலம் அருகில்)
* சிவ் சிருட்டி வளாகம், எசு.எம் செட்டி பள்ளி பின்புறம்
* இ.தொ.க மும்பை அலுவலர் கூட்டுறவு குடியிருப்பு, எசு.எம் செட்டி பள்ளி பின்புறம்,இரநந்தானி பவாய்
* பஞ்சரத்னா குடியிருப்பு, ஆதி சங்கராசார்யா மார்க் [எசு.பி.ஐ மற்றும் என்.டி.பி.சி அலுவலர் குடியிருப்புகள் உள்ளிட]
* மாடா (MHADA) எச் ஐ ஜி காலனி, ராம்பாக் (பவாய் காவல்நிலையம் அருகில்)
* எவர்சைன் சப்பைர் சாந்திவாலி பவாய்
* நகாரின் அம்ரித் சக்தி வளாகம், சாந்திவாலி, பவாய்
* லேக் ஹோம்சு வளாகம், பவாய்
* ஓம் சாந்தி வளாகம்
* லியோ வளாகம்
* பவாய் விகார்
* பத்மாவதி குடியிருப்பு காலனி
* ரகேசா நெசுட்

### பிற வசதிகளும் வகுப்புகளும்
* சியாமக் தாவரின் நடன வகுப்புகள்
* வனசரக மன்றம் - சுகுவாசு,நீச்சல்,பரதநாட்டியம்(சுதா சந்திரன்)மற்றும் டென்னிசு வகுப்புகள்
* ஆகார் அறிவியல் மன்றங்கள் மற்றும் வகுப்புகள்
* அன்சார் மேற்கத்திய நடன அகாதெமி
* ஆப்பிள் ட்ரீ: பாலே,ஃபாக்சுட்ராட்
* குருகுல்: ஆளுமை மேம்பாடு,நடனம்,இசை,நாடகம்
* ஃகாகோன் கோ கார்ட்சு மற்றும் நிகழ்ஒலி விளையாட்டுகள்

பவாயில் உள்ள இரநந்தானி கார்டன்சு பகுதி பல பாலிவுட் படங்களில் இடம் பெற்றுள்ளது.

## கூடுதல் பார்வைக்கு
*மும்பை மாநகர பகுதி
*மும்பை

## மேற்கோள்கள்

பகுப்பு: மும்பை
அறிவியல் மேலாண்மை

**அறிவியல் மேலாண்மை** (*Scientific management*) தொழில் உற்பத்தித்திறனை அதிகரிக்கும் நோக்கோடு பிரெடெரிக் வின்சுலோ டெய்லர் என்பார் 1880கள் மற்றும் 1890களில் உருவாக்கிய கோட்பாடு ஆகும். இது "டைலரிசம்" (*Taylorism*) அல்லது "டைலரின் ஒருங்கியம்" (*Taylor system*) என்றும் அழைக்கப்படும். இக்கொள்கை குறித்து அவர் எழுதிய ஷாப் மேனஜ்மென்ட்,(*Shop management-1905*), தி ப்ரின்சுபில்ஸ் ஒப் மேனஜ்மென்ட் (*The principles of management-1911*) ஆகிய நூல்களில் விவாதித்துள்ளார்.

மரபு வழிப்பட்ட, அச்சமூட்டும் விதிமுறைகளினால் ஆன முடிவெடுத்தலை கைவிட்டு, பணியாற்றும் இடத்தில் தனி நபரை கூர்மையாக கவனித்து அதன் மூலம் உருவாக்கப்படும் துல்லிய செய்முறை அடிப்படையிலேயே முடிவெடுக்க வேண்டும் என்று டெய்லர் கூறுகிறார்.தொழிலாளர்களின் நடவடிக்கைகளை கட்டுப்படுத்த மேலாண்மை நிர்வாகிகளுக்கு கிடைத்த ஒரு கருவி அறிவியல் மேலாண்மை ஆகும்.

நாம் செய்யும் ஒரு வேலையை சிறு கூறுகளாகப் பிரித்து ஒவ்வொரு சிறு கூறுக்கும் எவ்வளவு நேரம் ஆகிறது என்பதைக் கணக்கிட்டு அதன் மூலம் ஒரு வேலையை செய்வதற்கு ஒரு சராசரி மனிதனுக்கு எவ்வளவு காலம் பிடிக்கும் என்பதைக் கண்டறியும் முறையினை கில்பர்த் என்பவர் உருவாக்கினார்
இதற்கு நேரம் மற்றும் இயக்கம் பற்றிய ஆய்வு- (Time and Motion Study) என்று பெயர்.

## மேற்கோள்கள்

பகுப்பு:மேலாண்மை
பகுப்பு:பொருளியல்
பகுப்பு:உற்பத்தியும், தயாரிப்பும்
திவெர் அரச மருத்துவ அக்கடமி

**திவெர் அரச மருத்துவ அக்கடமி** (*Tver State Medical Academy*, உருசிய மொழி: *Тверская государственная медицинская академия*) இரசியாவில் உள்ள மிகப் பழைய மருத்துவக்கல்லூரிகளில் ஒன்று. இது திவெர் நகரில் அமைந்துள்ளது. 1902 ஆரம்பிக்கபட்ட இக்கல்லூரி முதலில் பல் மருத்துவபீடமாக உருவானது. இன்று 100 ஆண்டுகளைத் தாண்டி இரசியாவில் முன்னிலை மருத்துவ அக்கடமியாக திகழ்கின்றது. ஆறு பீடங்களையும், ஆய்வுகூட வசதிகளையும், பல மருத்துவமனைகளையும் கொண்டுள்ளது. இதில் தற்போது இரசிய மாணவர்களுடன், இலங்கை, இந்திய, நேபாள, மற்றும் ஆபிரிக்க மாணவர்கள் கற்கின்றனர்.

## வெளி இணைப்புகள்
*www.tvergma.ru - அதிகாரபூர்வ தளம்
*www.tsmaonline.ru

பகுப்பு:உருசியப் பல்கலைக்கழகங்கள்
சேர்வைகாரன்பட்டி

**சேர்வைகாரன்பட்டி** (*Servaikaranpatti*) என்ற தெரு (பட்டி) புதுக்கோட்டை மாவட்டத்தில், வடகாடு என்ற ஊரில்  உள்ளடங்கிய ஒரு தெருவாகும். சுமார் 100 குடும்பங்களைக்கொண்ட இந்தக் குடியிருப்பு வடகாட்டின் மேற்கு பகுதியின் நுழைவாயில் உள்ள தெருவாகும். தார் ரோட்டுக்கு தெற்கிலும் பருத்திக்கொல்லை என்ற தெருவுக்கு மேற்கிலும் கூட்டான் கொல்லை என்ற தெருவுக்கு வடக்கிலும் கிழாத்தூர் என்ற சிற்றூரின் கிழக்கிலும் உள்ளடங்கிய பகுதி ஆகும். சுமார் 1.2 சதுர கி.மீ பரப்பளவு கொண்ட தெருவாகும். மூன்றில் ஒரு பங்கு (வேளாண்மை)விவசாயப்  பகுதியுடன் கூடிய மக்கள் வசிக்கும் குடியிருப்பு.

பழங்காலந்தொட்டு பின்பற்றப்படும் விவசாய உபகரணங்கள் செப்பனிடதலான கொல்லுப்பட்டறை இங்குள்ளது.

## இத்தெருவில் உள்ள முக்கியமான அரசாங்க அலுவலகங்கள்

*அரசு துவக்கப்பள்ளி (1-ஆம் வகுப்பு முதல் 5-ஆம் வகுப்பு வரை)
*தேர்தலின்போது வாக்குச்சாவடியாக இங்குள்ள அரசு துவக்கப்பள்ளி பயன்படுத்தப்படுகிறது (192-Assembly Constituency Alangudi)
*அரசு ஆரம்ப சுகாதார நிலையம் (24Hr) 
இந்த அரசு ஆரம்ப சுகாதார நிலையம் இரண்டு கட்டிடங்களைக் கொண்டது.முதல் கட்டிடமானது 1997ஆண்டும் இரண்டாவது கட்டிடமானது 2007ஆண்டும் கட்டப் பட்டது.இரண்டாவதாக கட்டப்பட்ட கட்டிடத்தில் பாரிய மருத்துவ வசதிகள் நிறைந்த பெண்கள் பிரசவ அறுவை சிகிச்சை அரங்கம்,32படுக்கைகள் கொண்டதும்,அனைத்து சுகாதார அத்தியாவசிய வசதிகளும் கொண்டுள்ளது.இதன் மதிப்பு சுமார் 3.2கோடி என்று அதிகார வட்டாரங்கள் தெரிவிக்கின்றன.இந்த சுகாதார நிலையம் வாயிலாக வடகாடு மற்றும் அதன் சுற்று வட்டாரப் பகுதிகளான மாங்காடு.நெடுவாசல்,அனவயல்,கீழாத்தூர் போன்ற கிராமங்கள் பயன் பெறுகின்றன. 

## கல்வி அறிவு
வடகாடு கிராமத்திலேயே மிக மிக குறைந்த கல்வி அறிவுபெற்ற தெரு பட்டியலில் 2-ம் இடத்தை பெறுவது இத்தெருவாகும்.ஒரு சில நபர்கள் பட்டம் பெற்றுள்ளனர்.அவர்கள் இன்றைய நவீனமயமாக்களில் புகுந்துள்ள உலகத்தில் இடம்பெற்றுள்ளனர்.அவர்கள் மிகுந்த முற்போக்கு சிந்தனையுடையவர்களாக திகழ்கின்றனர்.மிக மிக குறைவான நிலங்களைக்கொண்ட குடும்பங்கள் வசிக்கும் தெரு பட்டியலில் 2-ம் இடத்தை பெறுகிறார்கள்.3-ல் ஒரு பங்கு குடும்பங்களுக்கே ஆழ்குழாய் கிணறு வசதி உள்ளது.எனவேதான் இத்தெரு மக்களால் எவ்வித முன்னேற்றத்திலும் நுழைய முடிவதில்லை.
பகுப்பு:புதுக்கோட்டை மாவட்டத்திலுள்ள கிராமங்கள்
லட்சுமி (நடிகை)

***லட்சுமி*** (*Lakshmi*) தமிழ்த் திரைப்பட நடிகையும் தொலைக்காட்சித் தொகுப்பாளரும் ஆவார். பழம்பெரும் இயக்குநர் மல்லியம் ராஜகோபால் அவர்கள் இயக்கிய ஜீவனாம்சம் படத்தின் மூலம் அறிமுகமானார். மேலும் லட்சுமியின் தந்தை **யரகுடிபாடி வரதா ராவ்** மற்றும் தாயார் குமாரி ருக்மணி இருவருமே திரைத்துறையில் நடிகர்களாக பணியாற்றியவர்கள். இவர் தந்தை ஆந்திராவில் உள்ள நெல்லூரையும் தாயார் தஞ்சாவூரில் உள்ள மெலட்டூரையும் சேர்ந்தவர். இவர் நடிப்பதோடு மட்டுமல்லாமல் சமூகப்பிரச்சினைகளை அலசும் திரைப்படங்களை தயாரிக்கவும் செய்தார். அதே பல சமூக பிரச்சனைகளை தீர்வு காணும் விவாதங்களையும் தொலைக்காட்சி சேனைகளில் நடத்தி வந்தார். 
 மேலும் லட்சுமி தனது ஆரம்பகாலத்தில் தான் ஒரு நேர்மையான காவல்துறை அதிகாரியாக மாற வேண்டும் என்ற ஆசையோடு தனது கல்வியை முடித்தாலும் அவர் நிலை ஒரு நடிகையாக மாற்றியது.

## தேசிய விருது
1970-ம் ஆண்டுகளில் நான்கு தென்னிந்திய மொழிப்படங்களிலும் வெற்றிக்கொடி நாட்டினார். அவரது மலையாளப்படம் *சட்டக்காரி* (1974) அவருக்கு புகழ் தேடித் தந்தது. இத்திரைப்படம் 1975-ம் ஆண்டு *ஜூலி* என இந்தியிலும் *மிஸ் ஜூலி பிரேம கதா* என தெலுங்கிலும் எடுக்கப்பட்டன. இந்திப்பட நடிப்பிற்காக பிலிம்ஃபேர் விருதும் வங்காள திரையிதழாளர்கள் விருதும் . கிடைத்தது.

1977-ஆம் ஆண்டில் வெளிவந்த *சில நேரங்களில் சில மனிதர்கள்* என்ற எழுத்தாளர் செயகாந்தனின் புதினத்தை ஒட்டி எடுக்கப்பட்ட தமிழ்த் திரைப்படத்திற்காக சிறந்த நடிகைக்கான தேசிய விருது வாங்கினார். 1980-களில் முதன்மை பாத்திரங்களில் நடிப்பது குறைந்தபோது துணைநடிகையாக பல படங்களில் நடித்துள்ளார். *ஜீன்ஸ்* படத்தில் பாட்டியாக நடித்து கவனத்தைக் கவர்ந்தார்.400 படங்களுக்கும் மேலாக நடித்துள்ளார்.

சின்னத்திரையிலும் *அச்சமில்லை,அச்சமில்லை* என்ற அரட்டைக்காட்சியில் தமது முத்திரையைப் பதித்தார். சமூகப்பிரச்சினைகளையும் தனிமனித அவலங்களையும் இத்தொடர் வெளிக்கொணர்ந்தது. தற்போது கன்னட சுவர்ணா தொலைக்காட்சியில் *எது கதே அல ஜீவனா* எனும் அரட்டைக்காட்சியை நடத்தி வருகிறார்.

## குடும்பம்
தனது பதினேழாம் வயதில் பெற்றோர் ஏற்பாடு செய்த பாஸ்கர் என்பவரை மணம் புரிந்து 1971-ம் ஆண்டு ஐஸ்வர்யா என பெண் குழந்தையை பெற்றெடுத்தார். இதன் பின்னர் பாஸ்கருடன் மணமுறிவு ஏற்பட்டு தனது மகளை தன்னுடன் வளர்க்கும் உரிமை பெற்றார். ஐஸ்வர்யா 1990-களில் இருந்து தமிழ்த் திரைப்படங்களில் நடித்து வருகிறார். மலையாள படம் சட்டக்காரியில் நடித்த போது நடிகர் மோகனுடன் ஏற்பட்ட உறவும் முறிந்தது. என் உயிர் கண்ணம்மா எனும் திரைப்படத்தில் நடிக்கையில் உடன் நடிகரும் பட இயக்குநருமாகிய சிவச்சந்திரன் உடன் காதல் ஏற்பட்டு திருமணம் செய்து கொண்டார்.

## மேற்கோள்கள்

## வெளி இணைப்புகள்
*லட்சுமி ஐ.எம்.டி.பி(Internet Movie Database)யில்

 

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:சென்னை நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் தொலைக்காட்சி தொகுப்பாளர்கள்
உருசியக் கூட்டரசின் நேரடியாட்சி நகரங்கள்

ரஷ்யக் கூட்டமைப்பு மொத்தம் 83 கூட்டாட்சி அமைப்புகளாகப் பிரிக்கப்பட்டுள்ளன. இவற்றில் இரண்டு **கூட்டாட்சி நகரங்கள்** (*Federal cities*) ஆகும்.

படிமம்:Federal cities of Russia.png

## மேற்கோள்கள்

பகுப்பு:உருசியாவின் தன்னாட்சி நகரங்கள்
ரஷ்யாவின் பொருளாதாரப் பகுதிகள்

[thumb|300px|1. [மத்திய பொருளாதாரப் பகுதி
2. மத்திய கரும்பூமி பொருளாதாரப் பகுதி
3. கிழக்கு சைபீரிய பொருளாதாரப் பகுதி
4. தூரகிழக்கு பொருளாதாரப் பகுதி
5. வடக்கு பொருளாதாரப் பகுதி
6. வடக்கு கவ்காஸ் பொருளாதாரப் பகுதி
7. வடமேற்கு பொருளாதாரப் பகுதி
8. வொல்கா பொருளாதாரப் பகுதி
9. உரால்ஸ் பொருளாதாரப் பகுதி
10. வொல்கா-வியாத்கா பொருளாதாரப் பகுதி
11. மேற்கு சைபீரிய பொருளாதாரப் பகுதி
12. கலினின்கிராத் பொருளாதாரப் பகுதி]]
ரஷ்யக் கூட்டமைப்பு மொத்தம் 12 **பொருளாதாரப் பகுதிகள்** (*economic regions*, (, *எக்கனொமீச்சிஸ்கயே ரையோனி*, ஒருமை: *எக்கனொமிச்சிஸ்கி ரையோன்*) ஆகப் பிரிக்கப்பட்டுள்ளன. இந்த நிர்வாக அலகுகள் பின்வரும் விடயங்களைத் தமக்கிடையே பகிந்து கொள்கின்றன:

* பொதுவான பொருளாதார மற்றும் சமூக நோக்கம், மற்றும் அபிவிருத்தி நடவடிக்கைகளில் பங்கேற்றல்;
* பொதுவான பொருளாதார நிலைமைகளும், சாத்தியக்கூறுகளும்;
* பொதுவான காலநிலை, சூழல், மற்றும் நிலவியல் நிலைமைகள்;
* புதிய கட்டுமானப் பணிகளுக்கு பொதுவான தொழிநுட்ப முறைகளைப் பயன்படுத்தல்;
* சுங்கப்பகுதிகளை மேலாண்மைக்கு பொதுவான விதிமுறைகள்;
* பொதுமக்களின் வாழ்க்கைமுறைகள் பொதுவாக இருத்தல்.

கூட்டாட்சி அமைப்பு ஒன்று ஒன்றுக்கு மேற்பட்ட பொருளாதாரப் பகுதியில் இருக்க முடியாது.

பொருளாதாரப் பகுதிகள் பொருளாதார வலயங்களுள் அடக்கப்பட்டுள்ளன. ஒரு பொருளாதாரப் பகுதி அல்லது அதன் ஒரு பிரிவு ஒன்றுக்கு மேற்பட்ட பொருளாதார வலயத்தில் அங்கம் வகிக்கலாம்.

ஒரு பொருளாதாரப் பகுதி அல்லது வலயத்தை உருவாக்குவது அல்லது கலைப்பது அல்லது மாற்றங்களை ஏற்படுத்துவது ரஷ்ய நடுவண் அரசுக்கு மட்டுமே உரிமை உள்ளது.

பொருளாதாரப் பகுதிகள் கூட்டாட்சி மாவட்டங்களில் இருந்து வேறுபடுகின்றன. பொருளாதாரப் பகுதிகள் தனியே பொருளாதாரம், மற்றும் புள்ளியியலை மட்டுமே கவனிக்கும். கூட்டாட்சி மாவட்டங்கள் நிர்வாகங்களைக் கவனிக்கும்.

## பொருளாதாரப் பகுதிகளின் பட்டியல்

* மத்திய பொருளாதாரப் பகுதி (, *த்செந்திரால்னிய்*)

* உரால்ஸ் (, *உரால்ஸ்கி*)

* வடக்கு கவ்காஸ் (, *சேவிர்ன-கவ்காஸ்கி*)

* வொல்கா (, *பவொல்ஸ்கி*)

* மேற்கு சைபீரியா (, *சராட்ன-சிபீர்ஸ்கி*)

* கிழக்கு சைபீரியா (, *வஸ்தோச்ன-சிபீர்ஸ்கி*)

* வொல்கா-வியாத்கா (, *வொல்க-வியாத்ஸ்கி*)

* வடமேற்கு (, *சேவிர-சாபத்னிய்*)

* மத்திய கரும்பூமி பொருளாதாரப் பகுதி (, *த்செந்திரால்னொ-செர்னசியோம்னிய்*)

* தூரகிழக்கு பொருளாதாரப் பகுதி  (, *தால்னவஸ்தோச்னிய்*)

* வடக்கு பொருளாதாரப் பகுதி (, *சேவெர்னிய்*)

* கலினின்கிராத் பொருளாதாரப் பகுதி (), *கலினின்கிராத்ஸ்கி*)
மாரத்தான் சமர்

**மாரத்தான் சமர்** (*Battle of Marathon*) கிமு 490 ஆம் ஆண்டில் கிரேக்கம் மீதான பாரசீகர்களின் முற்றுகையின் முதல் கட்டத்தில் இடம் பெற்றது. இப்போர் பண்டைய கிரேக்கத்தின் ஏதென்ஸ்  நகர மக்களுக்கும்,  பாரசீகத்தின் அகாமனிசிய பேரரசர் முதலாம் டேரியசின் படைகளுக்கும்  இடையே நடைபெற்றது.  போரின் முடிவில் கிரேக்கப்படைகள் வெற்றி கொண்டது. பாரசீகப்படைகள் தோற்று ஓடியது.

## வரலாறு
அகாமனிசிய பேரரசின் அனதோலியா மாகாணத்தில் ஐயோனியா பகுதியில் வாழ்ந்த கிரேக்கர்கர்கள், அகாமனிசியப் பேரரசுக்கு எதிராக கிளர்ச்சி செய்யத் துவங்கினர். எனவே கிரேக்கர்களுக்கு பாடம் புகட்ட பேரரசர் முதலாம் டேரியஸ், கடல்வழியாக 600 கப்பற்படைக் கொண்டு  ஏதென்ஸ் மீது  படையெடுத்தார். 

முதலில் கிரேக்கத்தின் எரீத்திரியா தீவை முற்றுகையிட்டார். ஆறு நாள்கள் முற்றுகையை தாக்குப்பிடித்த எரித்திரியா, முடிவில் பெர்சியாவிடம் வீழ்ந்தது. கோட்டையும், வீடுகளும், ஆலயங்களும் அழித்து தீக்கிரையாக்கப்பட்டன, மக்கள் அடிமைகளாக சிறைபிடிக்கப்பட்டனர். இனி ஏதென்ஸை எளிதில் வீழ்த்தி விடலாம் என்ற நம்பிக்கையுடன் ஏதென்ஸ் நகரத்திலிருந்து சுமார் இருபத்தாறு மைல் தொலைவிலிருந்த மாரத்தானில் தரை இறங்கியது பெர்சியப்படை. பெர்சியர்களின் வலிமையான குதிரைப்படையுடன் தரைப்படையும் சிறந்த தளபதியான தேடிஸ் தலைமையில் அணிவகுத்து போருக்குத் தயாராக நின்றது.

மற்றொரு கிரேக்க நகர அரசான ஸ்பார்ட்டாவிற்கு உதவி கோரி மிக வேகமாக ஓடக்கூடிய வீரரான பிலிப்பிடீசு என்பவனை ஏதென்ஸ் அனுப்பியிருந்தது. மலைகள் சூழப்பட்ட மாரத்தான் போர்களத்திலிருந்து ஏதென்சுக்கு செல்லும் வழிகளை அடைத்துக்கொண்டு பெர்சியர்களை எதிர்கொள்ள தயாராக இருந்தது ஏதென்ஸ் படை. வெறும் 10,000 காலாட்படைவீரர்களைக் கொண்டிருந்த ஏதென்ஸ் படைகளுக்கு ஒவ்வொரு பழங்குடி இனத்திற்கும் ஒரு தளபதி என்ற வகையில் பத்து தளபதிகள் இருந்தனர். அனைத்துப்படைகளுக்கும் கால்லிமாக்கஸ் தலைமை வகித்தார். அவர்களுக்குத் துணையாக 1000 பிளேத்தீனிய வீரர்களும் களத்தில் இருந்தனர்.

ஐந்து நாட்கள் இரண்டுப்படைகளும் சண்டையிடாமலே இருந்தன. ஸ்பார்ட்டாவிடமிருந்து உதவி வருவதற்கு தாமதமாகும் என்ற செய்தி வந்து சேர்ந்தது. அன்றைக்கு, கி.மு. 490 செப்டம்பர் மாதம் பன்னிரெண்டாம் நாள் மில்டியாடீசு தான் கிரேக்கப்படைகளுக்குத் தலைமைத்தாங்கினார். அற்புதமான தாக்குதல் வியூகத்தை வகுத்த பின் ‘வெற்றி அல்லது வீரமரணம்’ என்ற முடிவுடன் தாக்குதலை ஆரம்பித்த கிரேக்கப்படை யாரும் கற்பனை செய்திராத வகையில் மாபெரும் பெர்சியப்படையை சிதறடித்தது. 6000க்கும் மேற்பட்ட வீரர்களை இழந்த பெர்சியப்படை பின்வாங்கி கடல் வழியாக ஏதென்ஸ் நகரை தாக்க முடிவு செய்தது. மாரத்தான் போர்களத்தில் தாங்கள் பெற்ற மாபெரும் வெற்றிச்செய்தியை சொல்லவும், ஏதென்ஸ் மக்களுக்கு முன்னெச்சரிக்கை செய்யவும் ஓட்டவீரரான பீலிப்பிடீசை தவிர யாரால் முடியும். தனது தாய்நாட்டின் வெற்றிசெய்தியை மக்களுக்கு சொல்ல மூன்று மணி நேரத்தில் இருபத்தாறு மைல்களை ஓடிக்கடந்த பீலீப்பிடீசு செய்தியை சொன்ன மறுகணம் வீரமரணமடைந்து வரலாற்றில் நிலைபெற்றார். இந்த நிகழ்ச்சியின் நினைவாகவே ‘மாரத்தான் ஓட்டம்’ என்னும் நெடுந்தூர ஓட்டம் பெயரிடப்பட்டிருக்கிறது. பின் ஏதென்ஸ் படை நகரை அடைந்தது. பயந்து போன பெர்சியர்கள் தரையிறங்காமலே பின் வாங்கி சென்றனர். இந்த போர்கள வெற்றியானது அதற்கு பின் வந்த கிரேக்க நகர அரசுகள் மக்களாட்சி வழியில் நடைபெற அடித்தளம் அமைத்துக்கொடுத்தது. வரலாற்றில் நேரடியாகப் பதிவு செய்யப்பட்டுள்ள முதல் போரான ‘முதல் மாரத்தான் போர்’ ஐரோப்பிய நாகரீக வளர்ச்சிக்கு வித்திட்டது என்றால் மிகையில்லை.

## இதனையும் காண்க
* முதலாம் டேரியஸ்

## மேற்கோள்கள்


பகுப்பு:கிரேக்க பாரசீகப் போர்கள்
பகுப்பு:ஏதென்சு ஈடுபட்ட சமர்கள்
குமுகம் ஒழுங்கமைத்தல்

**குமுக ஒழுங்கமைத்தல்** என்பது ஒரு குமுகம் குறிப்பிட்ட நோக்குக்களுக்காக தம்மை ஒழுங்கமைத்துக் கொள்வதைக் குறிக்கும்.  அரசு, வணிகம் போன்றவற்றில் இருந்து குமுக ஒழுங்கமைவு வேறுபடுத்திப் பாக்கப்படுகிறது.  குமுகம் தாமகவே ஒழுங்கமைத்துக் கொள்ளும், அல்லது வெளி ஒழுங்கமைப்பாளர்களின் தூண்டல்களால் அல்லது உதவியுடன் ஒழுங்கமைத்துக் கொள்ளலாம்.

## குமுக ஒழுங்கமைத்தலின் நோக்கங்கள்
பல சமூகவியல் நூல்களில் குமுக ஒழுங்கமைப்பு சிறிய அதிகார வர்க்கத்துக்கு எதிராக பரந்த மக்கள் பலத்தைச் சேர்த்து சமூக மாற்றத்தை உருவாக்குவதாக கொள்ளப்படுகிறது.  எனினும், இன்று பல தரப்பட்டோருடைய இலக்குகளுக்காவும் குமுக ஒழுங்கமைப்பு நிகழ்த்தப்படுகிறது.  

## குமுக ஒழுங்கமைத்தலில் உள்ள பணிகள்
* தேவை மதிப்பீடு
* வள மதிப்பீடு
* உண்மை கண்டறித்தல்
* வள விருத்தி
* Outreach
* Mobilization

## மேற்கோள்கள்

பகுப்பு:குமுகம்
மருத்துவ முன்னோடி முஸ்லிம்கள்

ஐரோப்பா இடைக்காலத்தில் அறியாமை எனும் இருளை விட்டு வெளிவரக் காரணமாக இருந்ததற்கு முஸ்லிம்களின் கலை, முஸ்லிம்களின் விஞ்ஞானம், முஸ்லிம்களின் இலக்கியம் ஆகியவற்றிற்கு அது (ஐரோப்பா) பெருமளவில் நன்றிக் கடன் பட்டிருக்கிறது.

ஏனென்றால், 8-12ம் நூற்றாண்டு காலப்பகுதியானது 'ஐரோப்பா அறியாமை எனும் இருட்டில் தத்தளித்துக் கொண்டிருந்த காலப்பகுதியாகும்' என இன்றும் வரலாறு கூறுகின்றது. இக்காலப்பகுதியில் முஸ்லீம்களின் கண்டுபிடிப்புக்கள் அசாத்தியமானவைகளாகும். இந்த நான்கு நூற்றாண்டுகளிலும் வரலாறு சான்று பகரும் அளவுக்கு முஸ்லீம்கள் வளர்ச்சியடைந்திருந்தார்கள் என்பதற்கு இஸ்லாம் மார்க்கமும், அவர்களது வேதமும்தான் என்பது குறிப்பிடத்தக்கதாகும்.

Sir. William Muir  கூறுகிறார்:
'குர்ஆன் இஸ்லாத்தின் மாபெரும் சாதனையாகும். அதன் ஆதிக்கம் சமயம், ஒழுக்கம், விஞ்ஞானம் போன்ற அனைத்துத் துறைகளிலும் படர்ந்து நிற்கிறது. குர்ஆன் அனைத்திற்கும் மேலானது என்று ஏற்றுக் கொள்வதைத் தவிர வேறுவழியில்லை.' - The life of Mohammed, London 1903, ch. The Coran p.vii

:இல	 பெயர்	காலகட்டம்(கி.பி) 	துறை
:1	அல்ராஜி (ரேஜஸ்)	 844-946 	மருத்துவம்
:2	இப்னுசீனா (அவிசென்னா)	980-1037	மருத்துவம்
:3	அல்ஸஹ்ராவி (அல்புகேஸிஸ்) 	936 	அறுவைசிகிச்சை
:4	இப்னு ஹுஜ்ர் (அவன்ஜோர்)	 	அறுவை சிகிச்சை
:5	முஹம்மது சகரிய்யா யாஸீன் 	 	மருத்துவம்
:6	அலி இப்னு அப்பான் 	 	மருத்துவம்

(அலி இப்னு அப்பான் எனும் மருத்துவ மேதை அக்காலத்திலேயே 20 பாகங்களைக் கொண்ட ஒரு மருத்துவ நூலை எழுதியவர் என்பது குறிப்பிடத்தக்கதாகும்).

உதாரணமாக 'கிதாபுத்திப்பி' (மருத்துவம் பற்றியது) என்ற அத்தியாயத்தைக் குறிப்பிடலாம்.

இப்னு ஸீனாவின் 'அல்கானூன்' எனும் மருத்துவ நூல் ஐரோப்பிய பல்கலைக்கழகங்களில் 17ஆம் நூற்றாண்டு வரை மருத்துவத்துறைக்கான பிரதான மூலதார நூலாக விளங்கியது.

பகுப்பு:மருத்துவ வரலாறு
கியாசுத்தீன் பல்பான்

**கியாசுத்தீன் பல்பான்** (*Ghiyas ud din Balban*, 1200 – 1287) அடிமை வம்சம் எனப்பட்ட மம்லுக் வம்சத்தைச் சேர்ந்த தில்லி சுல்தானகத்தின் துருக்க ஆட்சியாளரும் ஆவார். இவர் 1266 ஆம் ஆண்டு முதல் 1287 ஆம் ஆண்டு இறக்கும் வரை ஆட்சியில் இருந்தார்.

## வரலாறு
right|200px|thumb|கியாசுத்தீன் பல்பான் காலத்தில் வெளியிடப்பட்ட நாணயம்
கியாசுத்தீன் பல்பான் இல்பாரி பழங்குடியினத்தைச் சேர்ந்த துருக்கப் பிரபு ஒருவரின் மகனாவார். ஆனால், இவர் சிறுவனாக இருந்தபோது, மங்கோலியர்களால் பிடிக்கப்பட்டு அடிமையாக காசுனி என்னும் இடத்தில் விற்கப்பட்டார். இவரை, பின்னர் தில்லி சுல்தானாக இருந்த சம்சுத்தீன் இல்த்துத்மிசு 1232 ஆம் ஆண்டு வாங்கினார். எனினும் இல்த்துத்மிசு தனது முன்னாள் எசமானும், ஆட்சியாளனுமாகிய குதுப்புத்தீன் ஐபாக்கின் உத்தரவுக்கு அமைய பல்பானை விடுவித்து ஒரு இளவரசனைப்போல வளர்த்தார்.

இவர் சுதந்திரமாகக் கல்வி கற்றார். பின்னர் நாட்டின் 40 துருக்கப் பிரபுக்களைக் கொண்ட குழுவொன்றுக்குத் தலைவர் ஆனார். சுல்தானகத்தில் ரசியா சுல்தானாவின் ஆட்சி தூக்கியெறியப்பட்டபின் ஏற்பட்ட ஆட்சிக் காலங்களின்போது, பதவி நிலைகளில் இவர் வேகமாக முன்னேறினார். 1246 முதல் 1266 ஆம் ஆண்டுக் காலப்பகுதியில் இவர் பிரதம அமைச்சராகப் பணியாற்றினார். 1266 ஆன் ஆண்டில் நசிருத்தீன் மகுமூத் இறந்ததும், தானே தன்னை ஆட்சியாளனாக அறிவித்துக் கொண்டார். இவர் இறந்த சுல்தானின் மனைவியின் தந்தையாவார்.

பல்பான் சுல்தானகத்தை இரும்புக்கரம் கொண்டு ஆட்சி செய்தார்.
## சான்றுகள்

பகுப்பு:தில்லி சுல்தானகம்
பகுப்பு:தில்லி அடிமை வம்சம்
ஜி. கே. வாசன்

**ஜி. கே. வாசன்** (பிறப்பு: டிசம்பர் 28, 1964) தமிழ்நாட்டு அரசியல்வாதி தமிழக காங்கிரஸ் கட்சியின் தலைவராகப் பணியாற்றியவர். தற்போது தமிழ் மாநில காங்கிரசு கட்சியின் தலைவராக உள்ளார்.

## குடும்பம்
ஜி.கே.வாசன் தஞ்சை மாவட்டம் கும்பகோணம் அருகே சுந்தரபெருமாள் கோவில் கிராமத்தில் பெரும்பண்ணையார் குடும்பத்தில் பிறந்தார். இவர் தந்தையார் பெயர் ஜி. கே. மூப்பனார், தாயார் பெயர் கஸ்தூரி. சென்னை புதுக் கல்லூரியில் பி.ஏ. நிருவன செயலியல் பட்டம் பெற்றார். 29-11-1996-இல் சுனிதாவை திருமணம் புரிந்தார்.

## காங்கிரஸ் கட்சியில்
தனது தந்தையின் மரணத்திற்குப் பின் தமிழ் மாநில காங்கிரஸ் தலைவராக பணியாற்றி பின்னர் அதனை இந்திய தேசிய காங்கிரஸ் கட்சியுடன் இணைத்தார். பின்னர் தமிழக காங்கிரஸ்தலைவராகவும், அகில இந்திய காங்கிரஸ் செயலாளராகவும், இருமுறை நாடாளுமன்ற மாநிலங்களவை உறுப்பினராக வெற்றி பெற்று ஒருமுறை மத்திய புள்ளிவிவரத்துறை இணை அமைச்சராகவும் பணியாற்றியுள்ளார். மத்திய கப்பல் துறை அமைச்சராக பணியாற்றியுள்ளார்.

** தற்போது (ஆகத்து 2025), அவருடைய கட்சி, தேசிய ஜனநாயகக் கூட்டணியில் இணைந்து செயல்பட்டுக் கொண்டிருக்கிறது.

## தமிழ் மாநில காங்கிரஸ் கட்சி மறுதொடக்கம்
2014 நாடாளமன்ற தேர்தலில் மத்தியில் காங்கிரஸ் தோல்வியைத் தழுவியது. இந்நிலையில் காங்கிரசில் இருந்து வெளியேறிய ஜி. கே. வாசன் காங்கிரசுடன் இணைத்த தனது தந்தை ஜி. கே. மூப்பனார் ஆரம்பித்த தமிழ் மாநில காங்கிரஸ் (த. மா. கா.) கட்சியை 2014 நவம்பர் 28-இல் மீண்டும் தொடங்கினார்.

** திருவையாறு தியாகபிரம்மா மகாஉத்சவ சபாவின் தலைவராகவும், அதன் நிர்வாக அறங்காவலராகவும் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1964 பிறப்புகள்
பகுப்பு:தஞ்சாவூர் மாவட்ட அரசியல்வாதிகள்
பகுப்பு:தமிழ் மாநில காங்கிரசு அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:தமிழ்நாட்டைச் சேர்ந்த ஒன்றிய அமைச்சர்கள்
பிசி12 உயிரணுக்கள்

பிசி12 உயிரணுக்கள் (PC12 cell lines) என்பது மூலக்கூறு நரம்பியலில் (Molecular neurobiology) பயன்படும் உயிரணுக்கள் ஆகும். இவைகள் மூளை புற்றுநோயின் பியோகுரோமோசைடோமா (pheochromocytoma) என்னும் பிரிவில் இருந்து பெறப்பட்ட , எலி (Rat) மூளையின் நடுப்பகுதியில் (adrenal medulla) பிரிக்கப்பட்ட உயிரணுக்கள் ஆகும். இவ் உயிரணுக்களில் நரம்பு வளர் கரணிகளை (nerve growth factor) இடும்போது, கலங்கள் இரண்டாக பிரிதல் தடுக்கப்பட்டு கலங்களின் வேறுபாடுகள் (differentiation) ஊக்குவிக்கப்படுகின்றன. இதனால் நரம்பு உயிரணுக்களின் வேறுபாடுகளை ஆய்வு செய்வதற்கு ஒரு எடுத்துகாட்டு (model) செல்களாக உள்ளன. 

பகுப்பு:ஆய்வு/ செய்முறை உயிரணுக்கள்
குரலற்றோரின் மனித உரிமைகளுக்கான ஆசுத்திரேலியர்கள்

**குரலற்றோரின் மனித உரிமைகளுக்கான ஆசுத்திரேலியர்கள்** (*Australians for Human Rights of the Voiceless*) என்பது ஒரு ஆஸ்திரேலிய மனித உரிமைகள் அமைப்பு ஆகும். இந்த அமைப்பு ஈழத்தமிழர்களுக்கு எதிரான மனித உரிமை மீறல்களை பற்றி கவனம் எடுக்கிறது. பாதிக்கப்பட்ட ஈழத் தமிழர்கள் பற்றிய தகவல்களை ஆவணப்படுத்துவதை ஒரு முதன்மைப் பணியாகக் கொண்டுள்ளது.

## வெளி இணைப்புகள்
* http://voicelesswatch.com/ 

பகுப்பு:தமிழர் மனித உரிமை அமைப்புகள்
பகுப்பு:ஈழத்தமிழர் உதவி அமைப்புகள்
பகுப்பு:ஆஸ்திரேலியத் தமிழர் அமைப்புகள்
இலங்கையில் சமத்துவத்துக்கும் நிவாரண உதவிக்குமான மக்கள் இயக்கம்

**இலங்கையில் சமத்துவத்துக்கும் நிவாரண உதவிக்குமான மக்கள் இயக்கம்** என்பது இலங்கைப் போர் பற்றிய ஒரு விழிப்புணர்வு அமைப்பு ஆகும். இது ஐக்கிய அமெரிக்காவில் இயங்குகிறது. இதில் 1800 மேற்பட்ட அமெரிக்கர்கள் உறுப்பினராக உள்ளார்கள்.

## வெளி இணைப்புகள்
* http://www.pearlaction.org/

பகுப்பு:ஈழத்தமிழர் உதவி அமைப்புகள்
பகுப்பு:ஐக்கிய அமெரிக்கத் தமிழர் அமைப்புகள்
ஸல்

**ஸல்** என்பது 'ஸல்லல்லாஹு அலைஹி வ ஸல்லம்'(அரபு மொழிصلى الله عليه وسلم) என்பதன் சுருக்கமாகும். இதன் பொருள் "அல்லாஹ் (நபி) அவர்கள் மீது கருணையும் சாந்தியும் பொழிவானாக" என்பதாகும். இசுலாமியர்கள் முகமது நபியின் பெயரை உச்சரிக்கும் பொழுதும், எழுதும் பொழுதும் அவர் மேலுள்ள மதிப்பால் அவரது பெயருக்குப்பின் ஸல் என்று சேர்த்து வழங்குகின்றனர்.

பகுப்பு:முகம்மது நபி
சாட்சி இன்றி நடக்கும் போர் (அமைப்பு)

**சாட்சி இன்றி நடக்கும் போர்** இலங்கைப் போரையும், தமிழருக்கெதிரான மனித உரிமை மீறல்களையும், தமிழரின் அவல நிலையையும் ஆவணப் படுத்தும் ஓர் அமைப்பு ஆகும்.  இந்த அமைப்பின் வலைத்தளத்தில் 1000 மேற்பட்ட ஒளிப்படங்கள், 100 மேற்பட்ட நிகழ்படங்கள், பல அறிக்கைகள், செய்திகள் கிடைக்கின்றன.  இந்த அமைப்பு ஐக்கிய அமெரிக்காவில் இயங்குகிறது.

## வெளி இணைப்புகள்
* http://warwithoutwitness.com/

பகுப்பு:ஐக்கிய அமெரிக்கத் தமிழர் அமைப்புகள்
பகுப்பு:ஈழத்தமிழர் உதவி அமைப்புகள்
பழந்தமிழ் இலக்கியங்களில் ஆடையைக் குறிக்கும் சொற்கள்

இது **பழந்தமிழ் இலக்கியங்களில் ஆடையைக் குறிக்கும் சொற்கள்** தொடர்பான பட்டியல் ஆகும். இன்றுள்ள தமிழ் இலக்கியங்கள் 2000 ஆண்டுகளுக்கு முற்பட்ட காலத்தில் இருந்து தொடங்குகின்றன. அக் காலத்திலிருந்து தொடர்ச்சியாகக் கிடைக்கும் இலக்கியச் சான்றுகளில் இருந்து ஆடைகள் தொடர்பான பல சொற்கள் கிடைக்கின்றன. இவற்றுட் சில தமிழர்களுக்கே உரிய ஆடைகளைக் குறிப்பவை. வேறுசில பிற பகுதிகளுக்கு உரிய ஆடைகளைக் குறிப்பவை. இவ்வாறான சொற்கள் இங்கு பட்டியலிடப்பட்டுள்ளன.

* உடை
* தழையுடை
* துகில்
* கலிங்கம்
* அறுவை
* சிதார்
* ஆடை
* உடுக்கை
* கச்சு
* ஈரணி
* தானை
* காழகம்
* போர்வை
* கச்சை
* வம்பு
* மடி
* பட்டு
* சீரை
* படம்
* படாம்
* பூங்கரைநீலம்
* உத்தரியம்
* கம்பலம்
* கம்பல்
* கவசம்
* சிதர்வை
* தோக்கை
* வார்
* மெய்ப்பை
* மெய்யாப்பு
* புட்டகம்
* தூசு
* ஒலியல்
* அரணம்
* சிதவல்
* நூல்
* வாலிது
* வெளிது
* கச்சம்
* கூறை
* அரத்தம்
* ஈர்ங்கட்டு
* புடைவை
* பட்டம்
* உடுப்பு
* கோடி
* கஞ்சுகம்
* சிதர்
* சிதவற்றுணி
* வட்டுடை
* வடகம்
* மீக்கோள்
* வங்கச்சாதர்
* வட்டம்
* நீலம்
* ஆடை
* குப்பாயம்
* கோசிகம்
* பஞ்சி
* தோகை
* கருவி
* சாலிகை
* பூண்
* ஆசு
* வட்டு
* காம்பு
* நேத்திரம்
* வற்கலை
* கலை
* கோதை
* நீலி
* புட்டில்
* சேலை
* சீரம்
* கொய்சகம்
* காழம்
* தோ
* பாவாடை
* கோவணம்

## உசாத்துணை
* பகவதி, கு., *தமிழர் ஆடைகள்*, உலகத் தமிழாராய்ச்சி நிறுவனம், சென்னை, 2003. (முதற்பதிப்பு: 1980).

பகுப்பு:தமிழர் பண்பாடு
பகுப்பு:தமிழர் உடைகள்
சகாந்தர் சா

**சகாந்தர் சா** (Jahandar Shah - 1661-1713) கிபி 1712 ஆம் ஆண்டு முதல் 1713 ஆம் ஆண்டு வரை இந்தியாவை ஆண்ட முகலாயப் பேரரசர் ஆவார். முதலாம் பகதூர் சாவின் மகனான இவர் 1661 ஆம் ஆண்டு மே 10 ஆம் தேதி பிறந்தார். 1712 பெப்ரவரி 27 ஆம் தேதி இவரின் தந்தையார் இறந்ததும், இவரும், இவரது உடன்பிறந்தாரான ஆசிம்-உசு-சான் என்பவரும் தனித்தனியே தங்களைப் பேரரசர்களாக அறிவித்துப் பதவிப் போட்டியில் ஈடுபட்டனர். 1712 மார்ச் 17 ஆம் நாள் ஆசிம்-உசு-சான் கொல்லப்பட்டார். சகாந்தர் சா அதன் பின்னர் 11 மாதங்கள் ஆட்சியில் இருந்தார். இக் காலத்தில் அரசு பெரும் சீர்கேடுகளுக்கு உள்ளாகியிருந்தது. சகாந்தர் சா தனது விருப்பத்துக்குரிய மனைவியான லால் குன்வார் என்பவரின் கைப்பாவையாகவே செயல்பட்டு வந்தார். லால் குன்வார், அரசியாக உயருமுன் ஒரு நாட்டியப் பெண்ணாகவே இருந்தார். அவருடைய பிள்ளைகள் பேரரசில் மிக உயர்ந்த பதவிகளில் அமர்த்தப்பட்டனர். 1713 ஆம் ஆண்டு சனவரி 10 ஆம் நாளில் கொல்லப்பட்ட ஆசிம்-உசு-சானின் இரண்டாவது மகன் பரூக்சியார், சையித் சகோதரர்களின் உதவியுடன், ஆக்ராவில் நடந்த போரில் "சகாந்தர் சா"வைத் தோற்கடித்தார். தில்லிக்குத் தப்பியோடிய சகாந்தர் சா அங்கு பிடிக்கப்பட்டுப் புதிய பேரரசரிடம் ஒப்படைக்கப்பட்டார். சகாந்தர் சாவும், லால் குன்வாரும் ஒரு மாதம் வரை அடைத்து வைக்கப்பட்டனர். 11 பெப்ரவரி 11 ஆம் தேதி கொலையாளிகளை அனுப்பிச் சகாந்தர் சாவின் கழுத்தை நெரித்துக் கொன்றுவிட்டனர். கொலையாளிகள் பின்னர் அவரது தலையைத் துண்டித்து பேரரசர் பரூக்சியார்முன் கொண்டு சென்றனர். அவரது உடல் உமாயூனின் சமாதிக் கட்டிடத்தில் அடக்கம் செய்யப்பட்டது. அரியணை ஏறுமுன், சகாந்தர் சா இந்தியப் பெருங்கடல் பகுதிகளில் கப்பலோட்டி வணிகம் செய்து பெரும் பொருள் ஈட்டினார். இவருக்கு மூன்று ஆண் மக்கள் இருந்தனர். 1754 முதல் 1759 வரை பேரரசராக இருந்த இரண்டாம் ஆலம்கீரும் இவர்களுள் ஒருவராவார்.

## உசாத்துணைகள்
*முகலாய வம்சம் 

பகுப்பு:முகலாய அரசர்கள்
பகுப்பு:1661 பிறப்புகள்
பகுப்பு:1713 இறப்புகள்
ஆசிம்-உசு-சான்

thumb | வலது**ஆசிம்-உசு-சான்** (Azim-ush-Shan - டிசம்பர் 15, 1664 - மார்ச் 18, 1712), முகலாயப் பேரரசர் முதலாம் பகதூர் சாவின் மூன்றாவது மகனான இவர், பகதூர் சாவின் இரண்டாவது மனைவி மகாராசகுமாரி அம்ரிதா பாய் சாகிபா மூலம் பிறந்தார். முதலாம் பகதூர் சா இறந்தபோது, இவர் வங்காளம், பீகார், ஒரிசா போன்ற பகுதிகளின் ஆளுனராக இருந்தார். உடனடியாகவே தன்னைப் பேரரசராக அறிவித்தார். ஆனால் பின்னர் இடம்பெற்ற பதவிப் போட்டியின் விளைவாக குறுகிய காலத்திலேயே கொல்லப்பட்டார்.

ஆசிம்-உசு-சான் நான்கு தடவைகள் மணம் புரிந்தார். இவருக்கு ஆறு ஆண்மக்களும் ஒரு மகளும் இருந்தனர். 1713 தொடக்கம் 1719 வரை முகலாயப் பேரரசராக இருந்த பரூக்சியார் இவரது மகனாவார்.

## மேற்கோள்கள்

பகுப்பு:முகலாய அரச குடும்பத்தினர்
பகுப்பு:1664 பிறப்புகள்
பகுப்பு:1712 இறப்புகள்
நாரோ-1

**நாரோ-1** (*Naro-1*, என்பது தென்கொரியாவினால் ஏவப்பட்டா முதலாவது ஏவுகலன் ஆகும். இது முன்னர் "கே.எஸ்.எல்.வி" (கொரியா விண்வெளி ஏவுகலன், *Korea Space Launch Vehicle*, KSLV) என அழைக்கப்பட்டது. இது 2009, ஆகஸ்ட் 25 இல்விண்ணுக்கு ஏவப்பட்டது. கொரிய மண்ணில் இருந்து ஏவப்பட்ட முதலாவது விண்கலம் ஆகும். இவ்விண்கலத்தை தென்கொரிய தேசிய விண்வெளி ஆய்வகமான "கொரிய விண்வெளி ஆய்வுக் கழகம்" (KARI) தயாரித்து, நாரோ ஏவு மையத்தில் இருந்து ஏவியிருந்தது.

திட்டப்படி 100 கிரோகிராம் எடை கொண்ட செயற்கை கோளான அறிவியல் தொழில் நுட்ப செயற்கை கோள்-2ஐ புவியின் தாழந்த சுற்று வட்டப் பாதையில் இந்த விண்கலன் கொண்டு சென்றது. செயற்கைக் கோள் அடுத்த 2 ஆண்டுகளில் புவியை சுற்றிப் பறக்கும் வண்ணம் அனுப்பப்பட்டது. இந்த செய்மதி வெற்றிகரமாக ஏவப்பட்டாலும், அதற்கென உரிய சுற்றுப்பாதைக்கு வரமுடியவில்லை. இந்த ரொக்கட் வெற்றிகரமாக இயக்கப்பட்டிருந்தால் உலகின் ரொக்கட் வளத்தைக் கொண்டுள்ள நாடுகளில் தென்கொரியா பத்தாவது இடத்தைப் பிடித்துக் கொண்டிருக்கும்.

## மேற்கோள்கள்

*விண் சுற்றுப்பாதைக்கு செயற்கைக்கோளை ஏவும் தென்கொரியாவின் முதல் முயற்சி தோல்வி, விக்கிசெய்திகள்

## வெளி இணைப்புகள்
* KARI (Korea Aerospace Research Institute)
** KSLV official website 
*South Korea Completes Space Center For Rocket Launch
*Gov't Approves Launch of S. Korea's First Space Rocket 
* KSLV-I from Encyclopedia Astronautica
* KSLV news of The Korea Times

பகுப்பு:தென்கொரிய விண்வெளித் திட்டங்கள்
பரூக்சியார்

**அப்துல் முசாபர் முயினுத்தீன் முகம்மத் சா பரூக்-சியார் ஆலிம் அக்பர் சானி வாலா பாட்சா-இ-பாகர்-உ-பார் [சாகித்-இ-மசுலும்]** என்னும் முழுப்பெயர் கொண்ட **பரூக்சியார்** (Farrukhsiyar - ஆகத்து 20, 1685 - ஏப்ரல் 19, 1719) 1713 முதல்1719 வரை முகலாயப் பேரரசராக இருந்தார். அழகானவராகக் குறிப்பிடப்படும் இவர் மிகவும் பலமற்ற ஒரு ஆட்சியாளராக இருந்தார். ஆலோசகர்களின் போக்குக்கு இலகுவாக இசைந்து கொடுக்கக் கூடியவராக இருந்தார். இவர் சுதந்திரமாக ஆட்சி செய்யக்கூடிய திறமையும், இயல்பும் அற்றவராக இருந்தார். இவரது காலகட்டத்தில் சையத் சகோதரர்களின் பலம் அதிகரித்து வந்தது. முகலாயர் ஆட்சி என்ற முகமூடிக்குப் பின்னால் இவர்களே நாட்டின் உண்மையான ஆட்சியாளர்களாக இருந்தனர்.

## வரலாறு
பரூக்சியார், முகலாயப் பேரரசர் முதலாம் பகதூர் சாவின் மகனான ஆசிம் உசு சானின் இரண்டாவது மகனாவார்.இவர் தக்காணத்தில் உள்ள ஔரங்கபாத்தில் 1683 ஆம் ஆண்டு செப்டெம்பர் 11 ஆம் தேதி பிறந்தார். இவரது தாய், காசுமீரில் முகலாய சுபேதாராக இருந்த நவாப் சைசுத்தா கானின் சகோதரி சாகிபா நிசுவான் ஆவார். பரூக்சியார், டிசம்பர் 1715 ஆம் ஆண்டுக்கு முன், காசுமீரத்துப் பிரபுவான சாதாத் கான் பகதூர் என்பவரின் மகளான பக்ருன்நிசா பேகம் சாகிபா என்பவரை மணந்து கொண்டார். பின்னர் சோத்பூரின் மகாராசா அசித்சிங்கின் மகள் இந்திரா கன்வாரையும் திருமணம் செய்தார். மூன்றாவதாக இன்னொரு பெண்ணையும் இவர் மணம் புரிந்ததாகத் தெரிகிறது.

### ஆட்சிக்காலம்
1713 சனவரி 10 ஆம் தேதி ஆக்ராவுக்கு அருகில் உள்ள சமுகர் என்னும் இடத்தில் அப்போதைய முகலாயப் பேரரசர் சகாந்தர் சா தோற்கடிக்கப்பட்டார். இதனைத் தொடர்ந்து பரூக்சியார் ஆட்சியில் அமர்வதற்கு சையத் சகோதரர்கள் உதவினர். 1713 சனவரி 11 ஆம் நாள் தனது 30 ஆவது வயதில் பரூக்சியார் ஆட்சிப்பொறுப்பு ஏற்றார். ஆனாலும், ஆட்சியதிகாரம் சையத் சகோதரர்கள் கையிலேயே இருந்தது.

### வணிகச் சலுகை
பரூக்சியாரின் காலத்திலேயே பிரித்தானியக் கிழக்கிந்தியக் கம்பனி முழு வங்காளத்திலும் வரியற்ற வணிகம் செய்வதற்கான உரிமையை ஆண்டொன்றுக்கு மூவாயிரம் ரூபாயைக் கொடுத்துப் பெற்றுக்கொண்டது. கம்பனியின் மருத்துவர் வில்லியம் அமில்ட்டன், பரூக்சியாருக்கு ஏற்பட்ட நோயொன்றைக் குணப்படுத்தியதனால் இவ்வாறு குறைந்த விலைக்கு இச்சலுகை வழங்கப்பட்டதாகச் சிலர் கூறுகின்றனர். சூரத்தில் இருந்த முகலாயர்களின் கடற்படையைத் தாக்கப்போவதாக வதந்தியைக் கிளப்பிவிட்டு இந்தச் சலுகையைப் பெற்றதாக வேறு சிலர் கூறுகின்றனர்.

### இறப்பு
ஆறு ஆண்டுகளுக்குச் சற்றுக் கூடிய காலமே பதவியில் இருந்த பரூக்சியார், சையத் சகோதரர்களால் பதவியில் இருந்து அகற்றப்பட்டார். இவர் சிறையில் அடைக்கப்பட்டுப் பசியால் வாடினார். 1719 பெப்ரவரி 28 ஆம் நாள், சையத் சகோதரர்களின் ஆணையின்படி பரூக்சியாரின் கண்கள் ஊசியால் குத்திக் குருடாக்கப்பட்டதுடன், 1719 ஏப்ரல் 27/28 இரவில் அவர் கழுத்து நெரித்துக் கொல்லப்பட்டார். பின்னர் பரூக்சியாரின் ஒன்றுவிட்ட சகோதரனான ராபி-உல்-தார்சத் என்பவர் பேரரசன் ஆக்கப்பட்டார்.

பகுப்பு:1685 பிறப்புகள்
பகுப்பு:1719 இறப்புகள்
பகுப்பு:முகலாய அரசர்கள்
பகுப்பு:1683 பிறப்புகள்
எட்வர்ட் கென்னடி

thumb|245px
**எட்வர்ட் மூர்** "**டெட்**" **கென்னடி** (*Edward Moore "Ted" Kennedy*, பிப்ரவரி 22, 1932 –  ஆகத்து 25, 2009) மாசசூசெட்ஸ் மாநிலத்திலிருந்து அமெரிக்க மேலவை  மற்றும் மக்களாட்சிக் கட்சிஉறுப்பினர். In office from நவம்பர் 1962 முதல் தனது மரணம் வரை தொடர்ந்து பதவி வகித்து ஒன்பது முறை செனட் அவையில் பணியாற்றியவர். அவர் மூளைப் புற்றுநோயால் ஆகத்து 25,2009 அன்று இறக்கும் நேரத்தில், செனட் அவையின் இரண்டாவது மூத்த உறுப்பினராக விளங்கினார்.. அவரது பேச்சாற்றலுக்கும் தாராள கொள்கைகளுக்கு அளித்த ஆதரவிற்காகவும் மிகவும் அறியப்பட்டவர்.அமெரிக்காவின் புகழ்பெற்ற கென்னடி குடும்பத்தில் நீண்டநாட்கள் அரசியல் வாழ்வில் பங்கேற்றவர். துப்பாக்கி சூட்டில் மறைந்த அமெரிக்க அதிபர் ஜோன் எஃப். கென்னடி மற்றும் செனடர் இராபர்ட் எஃப். கென்னடி இருவருக்கும் இளவல்.

## மேற்கோள்கள்

பகுப்பு:அமெரிக்க அரசியல்வாதிகள்
பகுப்பு:2009 இறப்புகள்
பகுப்பு:1932 பிறப்புகள்